Darius Karčinskas

Kategorija:teisininkai

Darius Karčinskas (g. 1966 m. kovo 30 d. Linkuva, Pakruojo rajonas) – teisininkas.
Biografija
Gimė ir augo Linkuvoje, tarnautojų šeimoje. Vyriausias sūnus. 1973 – 1984 metais mokėsi Linkuvos gimnazijoje. 1984 metais įstojo į Vilniaus inžinerinį statybos institutą (dabar Vilniaus Gedimino technikos universitetas) ir buvo pašauktas į kariuomenę, kurioje 1984 – 1986 metais atliko karinę tarnybą. Nuo  1986 metų tęsė studijas ir 1991 metais  baigė Vilniaus inžinerinį statybos institutą bei įgijo mechaniko inžinieriaus kvalifikaciją. 1992 – 1996 metais studijavo Vilniaus universiteto Teisės fakultete, įgijo teisininko kvalifikaciją. 
Kalba lietuvių, rusų ir anglų kalbomis.
Veikla
1991 – 1992 m. – Lietuvos Respublikos Teismo ekspertizių instituto Autotechninių ekspertizių skyriaus jaunesnysis mokslinis bendradarbis. 
1992 – 1995 m. – Lietuvos Respublikos Teismo ekspertizių instituto ekspertas autotechnikas.
1995 – 1996 m. – Lietuvos Respublikos Teismo ekspertizių instituto Autotechninių ekspertizių skyriaus vedėjo pavaduotojas.
1996 – 1998 m. – Vilniaus miesto apylinkės prokuratūros Nusikaltimų asmeniui tyrimo skyriaus prokuroras.
1998 – 1999 m. – Vilniaus miesto apylinkės prokuratūros Nusikaltimų sveikatai, visuomenei ir viešajai tvarkai skyriaus prokuroras.
1999 m. – Vilniaus apygardos prokuratūros Nusikaltimų valstybei ir visuomenės saugumui skyriaus prokuroras.
1999 – 2011 m. – Generalinės prokuratūros Valstybinio kaltinimo skyriaus prokuroras.
2011 – 2016 m. – Generalinės prokuratūros Baudžiamojo persekiojimo departamento prokuroras.
2016 – 2017 m. – Generalinės prokuratūros Baudžiamojo persekiojimo departamento vyriausiojo prokuroro pavaduotojas. 
2017 metais gegužės  29 dieną Prezidentė Dalia Grybauskaitė generalinio prokuroro Evaldo Pašilio teikimu paskyrė generalinio prokuroro pavaduotoju Generalinės prokuratūros Baudžiamojo persekiojimo departamento vyriausiojo prokuroro pavaduotojo pareigas ėjusį Darių Karčinską.Į generalinio prokuroro pavaduotojus paskirtas D. Karčinskas , delfi.lt, publikuota 2017-05-29 

Darbas prokuratūroje

Apylinkės prokuratūroje
1996 metais pradėjo darbą Vilniaus miesto apylinkės prokuratūroje Į generalinio prokuroro pavaduotojus paskirtas Darius Karčinskas, 15min.lt, publikuota 2017 gegužės 29 dieną , Nusikaltimų asmeniui tyrimų skyriuje, kuriame organizavo ir vadovavo ikiteisminiams tyrimams dėl nusikalstamų veikų, kuriomis kėsinamasi į žmogaus gyvybe, sveikatą, viešąja tvarką, šiose bylose palaikė valstybinį kaltinimą pirmosios instancijos teismuose. 

Apygardos prokuratūroje

Nuo 1999 metų sausio tarnybą prokuratūros sistemoje tęsė Vilniaus apygardos prokuratūros Nusikaltimų valstybei ir visuomenės saugumui skyriuje. Dirbdamas šiame skyriuje kontroliavo ikiteisminius tyrimus dėl nusikalstamų veikų ekonomikai ir verslo tvarkai, valstybės finansiniams interesams.

 Generalinėje prokuratūroje

Tų pačių metų, t. y. lapkričio 2 dieną buvo perkeltas į  Generalinės prokuratūros valstybinio kaltimo skyrių. Pagrindinės veiklos funkcijos - valstybinio kaltinimo palaikymas Lietuvos apeliaciniame bei  Lietuvos Aukščiausiajame Teisme. Be to, nagrinėjo prašymus dėl baudžiamųjų bylų atnaujinimo paaiškėjus naujoms aplinkybėms bei prašymus dėl baudžiamųjų bylų atnaujinimo dėl netinkamo baudžiamojo įstatymo taikymo arba dėl JT žmogaus teisių komiteto ir Europos žmogaus teisių teismo priimtų sprendimų. Buvo atsakingas už teritorinėse prokuratūrose dirbančių prokurorų veiklos auditą, metodinės ir praktinės pagalbos teikimą taikant baudžiamuosius įstatymus ir baudžiamojo proceso kodekso normas.

2011 – 2016 metais ėjo Generalinės prokuratūros Baudžiamojo persekiojimo departamento prokuroro pareigas. Specializavosi ekonominio - finansinio pobūdžio baudžiamųjų bylų tyrime   bei vieningos ikiteisminio tyrimo praktikos šios kategorijos bylose formavimu. Eidamas prokuroro pareigas dalyvavo teisėsaugos institucijų tarptautiniame bendradarbiavime turto susigrąžinimo srityje. Paskirtas tarptautinio turto susigrąžinimo tarnybų tinklo (CARIN network) kontaktiniu asmeniu Lietuvos Respublikai.

2016 metų rugsėjo 19  dieną  Lietuvos Generalinio prokuroro įsakymu  buvo paskirtas Baudžiamojo persekiojimo departamento vyriausiojo prokuroro pavaduotoju.Generalinės prokuratūros Baudžiamojo persekiojimo departamente – du nauji vyriausiojo prokuroro pavaduotojai, prokuraturos.lt, publikuota 2016-11-30  Eidamas pareigas kuravo baudžiamojo persekiojimo veiklą susijusią su nusikalstamų veikų ekonomikai ir verslo tvarkai, valstybės ir ES finansiniams interesams koordinavimą ir kontrolę.Pareigūnų dėmesys operatyvesniam ekonominių-finansinių nusikaltimų išaiškinimui, prokuraturos.lt, publikuota 2017-11-29  Lietuvos Respublikos ministro pirmininko įsakymu paskirtas Nuolatinės valstybės ekonomikos ir finansų kontrolės ir teisėsaugos institucijų bendradarbiavimo koordinavimo komisijos nariu.  Komisija užsiima mokestinio sukčiavimo ir pinigų plovimo prevencija, įgyvendina priemones, padedančias atskleisti tokio pobūdžio nusikalstamas veikas.

2017 metais gegužės mėnesį, Lietuvos Respublikos prezidentės dekretuGeneralinio prokuroro pavaduotoju skiriamas Darius Karčinskas, lrp.lt, publikuota 2017-05-29 paskirtas Lietuvos Respublikos generalinio prokuroro pavaduotoju. Šiuo metu yra vienas iš dviejų Generalinio prokuroro Evaldo Pašilio pavaduotojų. Atsakingas už strateginį Generalinės prokuratūros veiklos planavimą, tarpinstitucinį  bendradarbiavimą su ikiteisminio tyrimo įstaigomis (Policijos departamentu, Finansinių nusikaltimų tyrimo tarnyba ir kt.) bei tarptautinį bendradarbiavimą baudžiamojo persekiojimo srityje  Generalinio prokuroro pavaduotojas Darius Karčinskas, prokuraturos.lt, informacija atnaujinta 2019-08-20 .Generalinėje prokuratūroje patirties semsis su korupcija kovojantys Ukrainos pareigūnai, prokuraturos.lt, publikuota 2017-08-25  Generalinio prokuroro įsakymu paskirtas Vyriausiųjų prokurorų atrankos komisijos pirmininku.Komisijos sudėtis, prokuraturos.lt , informacija atnaujinta 2019-10-03  

Patirtis

Per daugiau nei 20 metų darbo  prokuratūros sistemoje laikotarpį sukaupė didelį žinių bagažą baudžiamojo persekiojimo bei tarptautinio teisinio bendradarbiavimo srityse. Skaitė paskaitas bei parengė pranešimus įvairiais nusikaltimų tyrimo, nusikalstamu būdu gauto turto paieškos, suradimo, įšaldymo bei susigrąžinimo, nuteistųjų bausmių vykdymo List of participants HIGH LEVEL CONFERENCE “RESPONSES TO PRISONOVERCROWDING”, 2019-04-24/25 klausimais, savo darbo patirtimi dalinosi su kitų Europos šalių teisėsaugos institucijų pareigūnais.11th Meeting of Network of Public Prosecutors or equivalent institutions at the Supreme Judicial Courts of the Member States of the European Union, prokuratuue.ee, 2019 metų gegužė Dalyvavo seminaruose ekonominių finansinių nusikaltimų tyrimų tema Lietuvoje, Suomijoje, Vokietijoje,  Prancūzijoje bei kitose Europos šalyse.

Dalyvavo ES finansuojamuose projektuose rengiant mokymo programas ir stiprinant teisėsaugos pareigūnų, prokurorų ir teisėjų iš kitų ES valstybių (Kroatija), Rytų partnerystės valstybių (Ukrainos, Gruzijos, Moldovos) ir Kosovo gebėjimus atliekant finansinius tyrimus baudžiamosiose bylose, tiriant sukčiavimo pobūdžio nusikalstamas veikas, stiprinant pinigų plovimo prevenciją bei šios kategorijos nusikaltimų atskleidimus.COMMITTEE OF EXPERTS ON THE EVALUATION OF ANTI-MONEY LAUNDERING MEASURES AND THE FINANCING OF TERRORISM (MONEYVAL), publikuota 2013-03-03 

Nuorodos

 Išnašos